Najava: Ministar Mićunović na Generalnoj konferenciji UNESCO u Parizu

Ministar kulture Branislav Mićunović učestovaće sjutra (petak, 28.oktobar) u radu plenarne sesije 36. Generalne konferencije UNESCO. Ministar Mićunović, kao predsjednik Nacionalne komisije za UNESCO, predvodi crnogorsku delegaciju koja učestvuje u radu Konferencije u Parizu od 25. oktobra do 10. novembra 2011. godine.

Generalna konferencija UNESCO organizuje se svake druge godine i na njoj se utvrđuju politika i osnovni pravci rada UNESCO za naredne dvije godine, kroz razmatranje i usvajanje dvogodišnjih programa i budžeta, mehanizama uspostavljanja međunarodnih standarda, kao i donošenjem odluka o važnim pitanjima vezanim za kompetencije ove organizacije. Na Konferenciji učestvuju predstavnici država članica, posmatrači iz država koje nijesu članice, kao i predstavnici međuvradinih i nevladinih organizacija.

Rad 36. Generalne konferencije organizovan je u formi plenarne sesije, pet programskih komisija, komisije za programsku podršku i spoljne odnose, generalnog komiteta, komiteta za pravna pitanja, administrativne komisije, komiteta za verifikaciju punomoćja i komiteta za nominacije. Pored generalne političke debate, biće razmatrane i usvojene rezolucije, program rada i budžet za 2012-2013.